Cirus
<noinclude>

Cirus ( — pramen) je vrsta visokih oblaka. Nazivaju se još i perjasto-pramenasti oblaci. Nastaju smrazavanjem vodene pare i njihovim prelaskom u ledene kristale. Sastoje se od krupnih kristala leda. Cirusi imaju nežnu vlaknastu strukturu, bele su boje i svilastog sjaja, ne prave senku na Zemlji. Različitih su oblika — usamljeni pramenovi, perjasta vlakna, pramičci i sl. Razvijaju se na visinama od 8.000—9.000 metara.

Podela 
Cirusi se mogu podeliti na nekoliko vrsta i podvrsta:
 Cirrus fibratus — perjasto-pramenast vretenast
 Cirrus uncinus — perjasto-pramenast kukast
 Cirrus spissatus — perjasto-pramenast zbijen
 Cirrus castellanus — perjasto-pramenast tornjevit
 Cirrus floccus — perjasto-pramenast pahuljast
 Cirrus intortus — perjasto-pramenast zapetljan
 Cirrus radiatus — perjasto-pramenast zrakast
 Cirrus vertebratus — perjasto-pramenast oblika riblje kosti
 Cirrus duplicatus — perjasto-pramenast dvoslojan

Vidi još 
 Cirostratus
 Cirokumulus

Literatura 
 Dukić, Dušan (2006): Klimatologija, Geografski fakultet, Beograd
 Mastilo, Natalija (2005): Rečnik savremene srpske geografske terminologije, Geografski fakultet, Beograd

Meteorologija
Oblaci